TV-gids Dinsdag 2 September 2014
JY LEES NOU TV-gids Dinsdag 2 September 2014
17:30 Bravo! (kykNET): Die Bravo!-span maak 'n draai by die skreeusnaakse aktrise Esther von Waltsleben en gaan kuier agter die skerms van 'n Habits-fotosessie op die wynplaas De Grendel.
18:00 Villa Rosa (kykNET): Wouter se vreemde gemoed en gedrag het Fritz raadop, maar dan besluit Sussie genoeg is genoeg. Vicky en Stef se verhouding is op gevaarlike terrein. Eben wroeg oor sy ouers se huwelik en Astrid maak dinge net erger.
18:30 7de Laan (SABC2): Sonja vind die geslag van haar baba uit. Aggie en Lindile kom eindelik tot 'n keerpunt in hul verhouding.
18:30 Binnelanders (kykNET): Sandra doen iets aan Wimpie – maar dit beteken nie noodwendig dit is iets goeds nie. Margot maak angstig maar in stilte gereed vir Stian se onafwendbare koms. Jana en Adler se vriendskap groei tentatief, ten spyte van At se afkeur. Pippa en Rian besluit finaal oor hul verhouding.
19:30 Die Nataniël Tafel (kykNET): Die eenvoudigste ete word 'n meesterstuk wanneer dit op 'n treffende of klassieke bord voorgesit word. Van tydlose ontwerpersborde tot eenvoudige, bekostigbare breekware, is 'n stel mooi borde 'n belegging en nalatenskap vir jou familie. Nataniël wys sy gunstelingborde en berei geregte wat by elkeen pas. Sjef Bertus Basson kom wys 'n treffende gereg vir 'n treffende bord.
19:30 Scandal! (e.tv): Lucas, Ruby en Kila voel verskriklik skuldig oor die aaklige goed wat hulle gedwing is om te doen.
20:00 Pandjiewinkelstories (kykNET): Oom Geel-Kerneels is 'n gegoede delwer-boer, maar hy wys dit nie. Dié dat die Weduwee Davel hom erg neerbuigend en met minagting behandel wanneer hy wil gaan kuier. Maar toe sien die Weduwee Davel uit watter duur motor hy voor die kerk klim en verander haar houding. . .